Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 503/11/5506	Martin, 10.10.2013
EEČ : 2-40-221-2013

U Z N E S E N I E

Trestná vec:	obvinená XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Martin
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 10.10.2013, spisová značka 3 Pv 503/11/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 23.09.2011 okolo 22.00 hod. v Martine na ul. Šoltésovej pri kontrole hliadkou Obvodného oddelenia PZ Martin - Východ bola u nej zaistená plechová krabička, ktorá obsahovala igelitový sáčok  s obsahom neznámej zelenej sušenej rastliny, pričom podľa odborného vyjadrenia Kriminalisticko - expertízneho ústavu PZ v Slovenskej Ľupči sa jednalo o časti rastlín rodu Cannabis (konopa) o hmotnosti 0,163 g so zistenou prítomnosťou psychoaktívnej látky THC s obsahom 11,8 % hmotnostných, čo zodpovedá 1 - 2 obvykle jednorázových dávok drogy a rastliny rodu Cannabis sú v zmysle zákona č. 139/1998 Z.z. o omamných a psychotropných látkach zaradené do prvej skupiny omamných látok v zozname omamných a psychotropných látok.

Uznesením prokurátora Okresnej prokuratúry Martin zo dňa 10.10.2013, spisová značka 3 Pv 503/11/5506, bola určená obvinenej skúšobná doba v trvaní 12 mesiacov.
Odôvodnenie:
	Uznesením prokurátorky Okresnej prokuratúry Martin, č.k. 3 Pv 503/11 - 6 zo dňa 27.12.2011 bolo podmienečne zastavené trestné stíhanie obvinenej XXXXX, vedené pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zák. a bola jej určená skúšobná doba v trvaní 12 (dvanásť) mesiacov, ktorá uplynula dňa 12.09.2013.
	Z vyžiadaných podkladov z Obvodného úradu Martin, odboru všeobecnej vnútornej správy, zo správy z Okresného riaditeľstva PZ, Odboru kriminálnej polície v Martine ako aj z odpisu registra trestov po uplynutí skúšobnej doby bolo zistené, že obvinená XXXXX v priebehu skúšobnej doby viedla riadny život a nedopustila sa žiadneho protiprávneho konania, čím splnila všetky zákonné podmienky uvedené v ustanovení  § 217 ods. 1 Tr. por., a preto som rozhodla tak, ako je uvedené vo výrokovej časti tohto uznesenia.. 
Vzhľadom na uvedené mám za to, že  obvinená v priebehu skúšobnej doby viedla riadny život, čím splnila všetky zákonné podmienky uvedené v ustanovení  § 217 ods. 1 Tr. por., a preto som rozhodla tak, ako je uvedené vo výrokovej časti tohto uznesenia.
Právoplatnosťou tohto uznesenia, tak ako to vyplýva z ustanovenia § 217 ods. 4 Tr. por., nastávajú účinky zastavenia trestného stíhania  podľa § 9 ods. 1 písm. e) Tr. por.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petra Šimková
prokurátorka